b'\n_START_ARTICLE_\nLichterfelde vest\n_START_PARAGRAPH_\nLichterfelde vest (tysk: Villenkolonie Lichterfelde, eller Carstenn\xe2\x80\x99sche Villenkolonie) er et villastr\xc3\xb8k i Lichterfelde i Berlin. Det ble planlagt i 1865 som et av de f\xc3\xb8rste villastr\xc3\xb8k i Tyskland og regnes som det eldste i Berlin i sitt slag._NEWLINE_Forretningsmannen Johann Anton Wilhelm Carstenn fra Hamburg kj\xc3\xb8pte i 1865 det forgjeldete godset Lichterfelde for \xc3\xa5 bygge et villastr\xc3\xb8k for velhavende borgere.  Planen var inspirert av tilsvarende omr\xc3\xa5der Carstenn hadde sett i Storbritannia. Omr\xc3\xa5det l\xc3\xa5 gunstig til ved jernbanen og Carstenn oppf\xc3\xb8rte to stasjoner, Lichterfelde Ost og Lichterfelde West. Oppf\xc3\xb8ringen av villastr\xc3\xb8ket var en del av hans plan om \xc3\xa5 omgi hele den ekspanderende Berlin med en krans av hagebyer. Det skulle v\xc3\xa6re villaer og ikke leilighetshus i flere etasjer. I byggeperioden vokste Lichterfelde kommune stadig og i 1920 hadde denne delen av Steglitz 47\xc2\xa0213 innbyggere. Omr\xc3\xa5det ble dette \xc3\xa5ret innlemmet i Stor-Berlin. Villastr\xc3\xb8ket ble i motsetning til Lichterfelde \xc3\xb8st, bare mindre skadet under den andre verdenskrigen._NEWLINE_Bygningene til den historiske Preu\xc3\x9fische Hauptkadettenanstalt ligger i utkanten av villastr\xc3\xb8ket. Flere av gatenavnene som for eksempel Kadettenveg, har tilknytning til skolens virksomhet.'